
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 430 


ΑΠΟΦΑΣΕΙ Σ 

Αριθμ. 200064 

Προγράμματα Επιδότησης Νέων Θέσεων Εργασίας 
και Νέων Ελεύθερων Επαγγελματιών για την έντα¬ 
ξη στην αγορά εργασίας ανέργων Ατόμων με Ανα¬ 
πηρίες, Απεξαρτημένων Ατόμων από τοξικές ή άλ¬ 
λες ουσίες, Αποφυλακισμένων, Νεαρών Παραβατικών 
Ατόμων ή Νεαρών Ατόμων που βρίσκονται σε κοι¬ 
νωνικό κίνδυνο. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και Κυβέρνηση και Κυβερνητικά 
όργανα που κωδικοποιήθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (Α' 163), όπως ισχύει σήμερα. 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (Α' 112). 

4. Τις διατάξεις του ν. 2956/2001 «Αναδιάρθρωση του 
Ο.Α.Ε.Δ. και άλλες διατάξεις» (Α' 258) 

5. Τις διατάξεις του άρθρου 29 του ν. 1262/1982 (Α' 70) 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποί¬ 
ηση συναφών διατάξεων», όπως τροποποιήθηκε με τα 
άρθρα 6 και 7 του ν. 1836/1989 (Α' 79) και το άρθρο 6 
του ν. 2434/1996 (Α' 188). 

6. Τις διατάξεις του ν. 2434/1996 (Α' 188 ) «Μέτρα Πο¬ 
λιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις» 

7. Το άρθρο 9 του ν. 1346/1983 «Τροποποίηση και συ¬ 
μπλήρωση διατάξεων της εργατικής νομοθεσίας και 
ρύθμιση διαφόρων θεμάτων». 

8. Την παρ. 3 του άρθρου 22 του ν. 2362/1995 «Περί 
Δημόσιου Λογιστικού, ελέγχου των δαπανών του κρά¬ 
τους και άλλες διατάξεις» 


28 Μαρτίου 2007 

9. Το ν. 3523/2006 «Κύρωση του Κρατικού Προϋπολο¬ 
γισμού και των προϋπολογισμών ειδικών ταμείων και 
υπηρεσιών οικονομικού έτους 2007» (Α' 277) 

10. Τον κωδικό ΚΑΕ2476 «Επιχορήγηση στον ΟΑΕΔ για 
δαπάνες πρόνοιας κλπ» του τακτικού προϋπολογισμού 
του 2007 του Υπουργείου Απασχόλησης και Κοινωνικής 
Προστασίας 

11. Την υπ’ αριθμ. 3802/19.12.2006 απόφαση του Δ.Σ. 
του Ο.Α.Ε.Δ., η οποία μας διαβιβάσθηκε με το υπ’ αριθμ. 
Β102859/25.1.2007 έγγραφο της Υπηρεσίας Ειδικών Κοι¬ 
νωνικών Ομάδων του Ο.Α.Ε.Δ. 

12. Την υπ’ αριθμ. 80030/19.4.2006 (501/Β') απόφαση 
του Πρωθυπουργού και του Υπουργού Απασχόλησης 
και Κοινωνικής Προστασίας «Ανάθεση αρμοδιοτήτων 
στον Υφυπουργό Απασχόλησης και Κοινωνικής Προ¬ 
στασίας». 

13. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000), όπως τροποποι¬ 
ήθηκε και ισχύει σήμερα. 

14. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών». 

15. Την υπ’ αριθμ. 3793Θ/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» όπως τροποποιήθηκε 
με την υπ’ αριθμόν 5733/ΔΜΕ 179/2006 (Β 204) όμοια 
απόφαση, αποφασίζουμε: 

Κατάρτιση των παρακάτω προγραμμάτων: 

Α. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΘΕΣΕΩΝ 
ΕΡΓΑΣΙΑΣ ΑΤΟΜΩΝ ΜΕ ΑΝΑΠΗΡΙΕΣ, 
ΑΠΕΞΑΡΤΗΜΕΝΩΝ, ΑΠΟΦΥΛΑΚΙΣΜΕΝΩΝ ΚΑΙ ΝΕΑΡΩΝ 

ΠΑΡΑΒΑΤΙΚΩΝ ΑΤΟΜΩΝ Ή ΝΕΑΡΩΝ ΑΤΟΜΩΝ ΠΟΥ 
ΒΡΙΣΚΟΝΤΑΙ ΣΕ ΚΟΙΝΩΝΙΚΟ ΚΙΝΔΥΝΟ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε Πρόγραμμα Επιχορήγησης Ιδιωτικών 
Επιχειρήσεων, Συνεταιρισμών, Επαγγελματικών Σωμα¬ 
τείων και Ενώσεων αυτών, Σωματείων, Αστικών Εται¬ 
ρειών μη κερδοσκοπικού χαρακτήρα, Κοινωνικών Συ¬ 
νεταιρισμών (ν. 2716/17.5.1999), Κοινοπραξιών και γενικά 
εργοδοτών για τη δημιουργία 2.096 Νέων Θέσεων Εργα- 

σίας, για την απασχόληση ατόμων ευπαθών κοινωνικών 
ομάδων, ως εξής: 

- Υποπρόγραμμα Α.1. Άτομα με αναπηρίες, ηλικίας 
18-64 ετών 

- Υποπρόγραμμα Α.2. Απεξαρτημένα Ατομα, από το- 
ξικές ή άλλες ουσίες, ηλικίας 18-64 ετών 

- Υποπρόγραμμα Α.3. Αποφυλακισμένα Ατομα, ηλικίας 
18-64 ετών και Νεαρά Παραβατικά Ατομα ή Νεαρά Άτομα 
που βρίσκονται σε κοινωνικό κίνδυνο, ηλικίας 16-24 ετών 

2. ΕΞΑΙΡΕΣΕΙΣ 

Δεν εντάσσονται στο πρόγραμμα: 

2.1. Φορείς που διέπονται, όσον αφορά στην πρόσληψη 
του προσωπικού τους, από τις διατάξεις του ν. 2190/1994. 
Εξαιρούνται και δύνανται να ενταχθούν οι Επιχειρήσεις 
Τοπικής Αυτοδιοίκησης Α' και Β' Βαθμού σε εφαρμογή 
του ν. 2738/1999, άρθρο 20, παρ. 4ΚΑ. 

2.2. Όλες γενικά οι Τράπεζες, οι Δ.Ε.Κ.Ο. και οι θυγα¬ 
τρικές τους εταιρείες. 

2.3. Η ΕΠΑΕ, οι ΠΑΕ, οι ΚΑΕ, η ΕΣΑΚ, οι πολιτικές ορ¬ 
γανώσεις και τα κόμματα. 

2.4. Όλες οι επιχειρήσεις που λειτουργούν αποκλειστι¬ 
κά και μόνο βραδινές ώρες (από 22:00 έως 6:00) 

2.5. Τα νυχτερινά κέντρα, αίθουσες ψυχαγωγίας και εκ¬ 
μετάλλευσης ψυχαγωγικών και ηλεκτρονικών παιχνιδιών 
τυχερού χαρακτήρα, εξαιρουμένων των επιχειρήσεων 
ΠΡΟΠΟ και ΛΟΤΤΟ που εντάσσονται. 

2.6. Οι επιχειρήσεις που έχουν σύνθετο αντικείμενο 
δραστηριότητας και το ένα εξ’ αυτών περιλαμβάνεται 
στις εξαιρέσεις της παρούσας παραγράφου. 

2.7. Οι τομείς του άνθρακα και της ναυπηγικής βιο¬ 
μηχανίας 

2.8. Εξαιρούνται και δύνανται να υπαχθούν στο Πρό¬ 
γραμμα οι Θεραπευτικές κοινότητες του ΚΕ.ΘΕ.Α. 

2.9. Ατομικές επιχειρήσεις για άτομα που είναι σύζυ¬ 
γοι ή συνδέονται με α' βαθμού συγγένεια εξ αίματος 
ή εξ αγχιστείας (γονείς, τέκνα, σύζυγοι κ.λπ.) με τον 
επιχειρηματία. 

2.10. Οι Ο.Ε., Ε.Ε., Α.Ε. και ΕΠΕ για την απασχόληση των 
ομόρρυθμων εταίρων στις Ο.Ε. και Ε.Ε., των μελών του 
Δ.Σ. στις Α.Ε. και των εταίρων στις ΕΠΕ. 

2.11. Οι Ο.Ε., Ε.Ε., Α.Ε. και ΕΠΕ για την απασχόληση 
ατόμων, τα οποία συνδέονται με συγγένεια α' βαθμού 
(εξ αίματος ή εξ αγχιστείας) με τους ομόρρυθμους εταί¬ 
ρους των Ο.Ε. και Ε.Ε. ή με τα μέλη του Δ.Σ. των Α.Ε. ή 
με τους εταίρους στις ΕΠΕ. 

2.12.0ι Συνεταιρισμοί, τα Επαγγελματικά Σωματεία και 
οι Ενώσεις αυτών ή τα Σωματεία γενικά για την απα¬ 
σχόληση μελών του Δ.Σ. 

2.13. Οι Εταιρείες προσωρινής απασχόλησης (άρθρο 
20 του ν. 2956/2001), για μισθωτούς τους που παρέχουν 
εργασία σε άλλον εργοδότη (έμμεσος εργοδότης). 

2.14 Οι επιχειρήσεις για την απασχόληση των ίδιων 
ατόμων, για τα οποία είχαν λάβει επιχορήγηση από: 

Αυτοχρηματοδοτούμενο ή Συγχρηματοδοτούμενο πρό¬ 
γραμμα επιχορήγησης ΝΘΕ ΑΜΕΑ, Απεξαρτημένων, Απο¬ 
φυλακισμένων και Νεαρών Παραβατικών Ατόμων, κατά 
τα έτη 2000, 2001, 2002, 2003, 2004, 2005 και 2006. 

2.15. Οι επιχειρήσεις για άτομα τα οποία είχαν απα¬ 
σχολήσει με ή χωρίς επιχορήγηση κατά το τελευταίο 
12μηνο. 

2.16. Οι επιχειρήσεις, οι οποίες είχαν υπαχθεί σε πρό¬ 
γραμμα επιδότησης ΝΘΕ ατόμων ευπαθών κοινωνικών 


ομάδων παρελθόντων ετών, αλλά αποδεδειγμένα δεν 
τήρησαν τους όρους των προηγούμενων προγραμμά¬ 
των π.χ. προέβησαν σε πολλαπλές απολύσεις, αντικα¬ 
ταστάσεις, δεν ήταν συνεπείς στις υποχρεώσεις τους 
προς τους εργαζόμενους και γενικά δεν προώθησαν 
την απασχόληση των ατόμων αυτών. 

2.17. Οι εργοδότες για την πρόσληψη ατόμων, τα οποία 
απασχολούνται σε κατ’ οίκον εργασίες (οικιακοί βοηθοί, 
αποκλειστικές νοσοκόμες κ.λπ.). 

2.18. Εξαιρούνται και δύνανται να επιχορηγηθούν 
επιχειρήσεις για την απασχόληση των ίδιων ατόμων, 
εφόσον: 

- Η επιχείρηση είχε επιχορηγηθεί από πρόγραμμα 
Σύμβασης 

Ορισμένου Χρόνου πλήρους απασχόλησης αντίστοι¬ 
χων προγραμμάτων παρελθόντων ετών. 

- Τα άτομα βρίσκονται το ανώτερο πέντε χρόνια πριν 
την θεμελίωση δικαιώματος πλήρους συνταξιοδότησής 
τους. Ως όριο συνταξιοδότησης νοείται το όριο ηλικίας 
όπως αυτό κατά περίπτωση ορίζεται από τις σχετικές 
νομοθετικές διατάξεις 

- Τα άτομα με ψυχιατρικό πρόβλημα (δεν αφορά τα 
άτομα που είχαν υπαχθεί σε προηγούμενο πρόγραμμα 
με άλλες αναπηρίες και κατόπιν προσκόμισαν νέα Γνω- 
μάτευση με Ψυχιατρικό πρόβλημα) ή με νοητική υστέρη¬ 
ση ή τύφλωση ή παραπληγία/τετραπληγία ή αυτά που 
υποβάλλονται σε αιμοκάθαρση. 

2.19. Οι Επιχειρήσεις που προσλαμβάνουν άτομα με 
το Πρόγραμμα Ορισμένου Χρόνου Σύμβασης δεν είναι 
δυνατό να τα προσλάβουν για δεύτερη φορά στο πλαί¬ 
σιο της παρούσης υπουργικής απόφασης. 

3. ΔΙΑΡΚΕΙΑ ΠΡΟΓΡΑΜΜΑΤΟΣ - ΠΟΣΑ ΕΠΙΧΟΡΗΓΗΣΗΣ 

3.1. ΠΡΟΓΡΑΜΜΑ ΠΛΗΡΟΥΣ ΑΠΑΣΧΟΛΗΣΗΣ 

Για τη δημιουργία 1.760 Νέων Θέσεων Εργασίας πλή¬ 
ρους απασχόλησης, οι οποίες κατανέμονται ως εξής: 

- Άτομα με Αναπηρίες: 1360 

-Απεξαρτημένα Άτομα: 250 

- Αποφυλακισμένα, Νεαρά Παραβατικά Άτομα ή Νεαρά 
Άτομα που βρίσκονται σε κοινωνικό κίνδυνο: 150 

Η διάρκεια της επιχορήγησης ορίζεται σε 36 μήνες, 
με την υποχρέωση ο εργοδότης να απασχολήσει το 
άτομο μετά τη λήξη του 36μηνου, άλλους δώδεκα (12) 
μήνες χωρίς επιχορήγηση. 

Το ποσό της επιχορήγησης για κάθε προσλαμβανό¬ 
μενο άτομο ορίζεται στα 25 ΕΥΡΩ την ημέρα και για 
τους 36 μήνες. Το ημερήσιο ποσό επιχορήγησης προ¬ 
σαυξάνεται κατά 1,50 Ευρώ εάν το άτομο είναι γυναίκα 
ή είναι άνω των 50 ετών. 

3.2. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Γ ια την δημιουργία 40 Νέων Θέσεων Εργασίας μερικής 
απασχόλησης, Ατόμων με Αναπηρίες, Απεξαρτημένων, 
Νεαρών Παραβατικών ατόμων ή Νεαρών ατόμων που 
βρίσκονται σε κοινωνικό κίνδυνο. Η ημερήσια απασχό¬ 
ληση του ατόμου θα πρέπει να είναι τουλάχιστον τέσ¬ 
σερις ώρες. 

Η διάρκεια της επιχορήγησης ορίζεται σε 36 μήνες, 
με την υποχρέωση ο εργοδότης να απασχολήσει το 
άτομο μετά τη λήξη του 36μηνου, άλλους δώδεκα (12) 
μήνες χωρίς επιχορήγηση. 

Το ποσό της επιχορήγησης για κάθε προσλαμβανό¬ 
μενο άτομο ορίζεται στα 15 ΕΥΡΩ την ημέρα και για 
τους 36 μήνες. 

3.3. ΠΡΟΓΡΑΜΜΑ ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 
ΠΛΗΡΟΥΣ ΑΠΑΣΧΟΛΗΣΗΣ 

Για τη δημιουργία 296 Νέων Θέσεων Εργασίας για την 
απασχόληση ατόμων μόνο σε Ξενοδοχειακές - Τουρι¬ 
στικές και άλλες Εποχιακές επιχειρήσεις, εφόσον αυτές 
τους παρέχουν απασχόληση από τρεις (3) μήνες το 
κατώτερο, έως και οκτώ (8) μήνες το ανώτερο. 

Οι θέσεις κατανέμονται ως εξής: 

- Ατομα με Αναπηρίες: 216 

- Απεξαρτημένα Άτομα: 50 

- Αποφυλακισμένα / Νεαρά Παραβατικά Ατομα ή Ατο¬ 
μα που βρίσκονται σε κοινωνικό κίνδυνο: 30 

Η ημερομηνία έναρξης και λήξης της επιχορήγησης 
θα είναι η ημερομηνία έναρξης και λήξης της Σύμβασης 
Ορισμένου Χρόνου. 

Το ποσό της επιχορήγησης για κάθε προσλαμβανόμε¬ 
νο άτομο ορίζεται στα 25 ΕΥΡΩ την ημέρα και για τους 8 
μήνες. Τ ο ημερήσιο ποσό επιχορήγησης προσαυξάνεται 
κατά 1,50 Ευρώ εάν το άτομο είναι γυναίκα ή είναι άνω 
των 50 ετών. 

Επισημαίνεται ότι η επιχορήγηση για όλα τα παρα¬ 
πάνω προγράμματα θα υπολογίζεται για κάθε ημέρα 
απασχόλησης του ατόμου και μέχρι 26 ημέρες για κάθε 
μήνα, κατ’ ανώτατο όριο, χωρίς καμία άλλη παροχή από 
τον ΟΑΕΔ (ασφάλιση, επίδομα αδείας, δώρο Χριστου¬ 
γέννων, δώρο Πάσχα, κλπ). Η επιχορήγηση καταβάλ¬ 
λεται και κατά τις ημέρες που το άτομο βρίσκεται σε 
κανονική άδεια. 

4. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχει¬ 
ρήσεων είναι: 

4.1. Η επιχείρηση να προσλάβει άτομα που έχουν την 
Ελληνική Υπηκοότητα ή την Υπηκοότητα άλλου Κράτους 
- Μέλους της Ε.Ε. ή να είναι Έλληνες Ομογενείς που 
έχουν δικαίωμα διαμονής και απασχόλησης στη χώρα 
μας και να είναι εγγεγραμμένα στα μητρώα ανέργων 
του ΟΑΕΔ. με συμπληρωμένο το τυποποιημένο Έντυπο 
εξατομικευμένης παρέμβασης. 

4.2. Η κατάθεση της σχετικής αίτησης με όλα τα 
απαραίτητα δικαιολογητικά να έχει γίνει μέχρι και την 
15.12.2007. 

4.3. Η δημιουργούμενη θέση εργασίας να αντιπροσω¬ 
πεύει καθαρή αύξηση του αριθμού των εργαζομένων 
της, σε σχέση με το μέσο όρο των 12 τελευταίων μηνών, 
που προηγούνται της ημερομηνίας υποβολής της αίτη¬ 
σής της, βάσει του Κανονισμού 2204/2002 της Επιτροπής 
των Ευρωπαϊκών Κοινοτήτων. Η μερική και η εποχική 
απασχόληση υπολογίζονται στην καθαρή αύξηση και 
ισοδυναμούν με κλάσμα ετήσιων μονάδων εργασίας. 
Εξαιρούνται οι περιπτώσεις όπου η μείωση των θέ¬ 
σεων εργασίας δημιουργήθηκε μετά από εθελοντική 
αποχώρηση, συνταξιοδότηση λόγω ηλικίας, εθελοντική 
μείωση του χρόνου εργασίας, απόλυση μετά από υπο¬ 
βολή μήνυσης για αξιόποινη πράξη, στράτευση ή λήξη 
σύμβασης ορισμένου χρόνου. 

Στις περιπτώσεις αυτές η επιχείρηση πρέπει να κατα¬ 
θέσει και τα ανάλογα δικαιολογητικά που τεκμηριώνουν 
το λόγο μείωσης προσωπικού. 

4.4. Επιχειρήσεις οι οποίες απασχολούν πάνω από δύο 
(2) μισθωτούς (αθροιστικά στην έδρα και στα υποκα¬ 
ταστήματα) και υποβάλλουν αίτηση για την πρόσληψη 
Ατόμων στο πλαίσιο της παρούσης Υπουργικής Απόφα¬ 


σης, προκειμένου να εγκριθεί η υπαγωγή τους στο πρό¬ 
γραμμα, θα πρέπει το ποσοστό των ευπαθών κοινωνικών 
ομάδων που τυχόν απασχολούν και των ατόμων που 
αιτούνται να προσλάβουν με την παρούσα Υ.Α., να μην 
υπερβαίνει το 30% του συνόλου των απασχολουμένων. 
Η ενδεχόμενη κλασματική διαφορά στρογγυλοποιείται 
στην αμέσως επόμενη μονάδα. 

Σε ότι αφορά τους Κοινωνικούς Συνεταιρισμούς (Κοι. 
Σ.Π.Ε.) που έχουν συσταθεί με το άρθρο 12, του ν. 2716/ 
17.5.1999, είναι δυνατόν να απασχολούνται άτομα των 
ευπαθών κοινωνικά ομάδων σε ποσοστό 55% και κοινοί 
εργαζόμενοι σε ποσοστό 45%. 

Από τη σχετική αναλογία προσωπικού εξαιρούνται οι 
Σύλλογοι ΑΜΕΑ, τα Σωματεία ΑΜΕΑ και οι Ομοσπον¬ 
δίες ΑΜΕΑ. 

Σημειώνεται ότι επιχειρήσεις που δεν απασχολούν 
καθόλου προσωπικό ή απασχολούν μέχρι δύο (2) μι¬ 
σθωτούς μπορούν να προσλάβουν ένα (1) άτομο από τις 
κατηγορίες της παρούσης υπουργικής απόφασης. 

4.5. Στο πλαίσιο εφαρμογής της εξατομικευμένης 
παρέμβασης και προκειμένου να διασφαλιστεί η επι¬ 
τυχής σύζευξη ατόμου-θέσης εργασίας, τα άτομα, τα 
οποία θα προσλαμβάνονται από τις επιχειρήσεις με τα 
προγράμματα επιδότησης της απασχόλησης ΝΘΕ, θα 
προτείνονται από τις αρμόδιες υπηρεσίες του ΟΑΕΔ. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Α. ΕΠΙΧΕΙΡΗΣΕΩΝ 

5.1. Μια επιχείρηση για να υπαχθεί στο πρόγραμμα 
θα πρέπει να υποβάλλει στην αρμόδια Υπηρεσία του 
ΟΑΕΔ (Γρ. Εργασίας ΕΚΟ ή ΚΠΑ ή Γρ. Εργασίας ή Τ.Υ.) 
τα εξής δικαιολογητικά: 

α) Αίτηση που θα περιέχει την επωνυμία της επιχεί¬ 
ρησης, το αντικείμενο της οικονομικής δραστηριότητας, 
τον αριθμό των απασχολούμενων και τον αριθμό των 
ατόμων που θα προσλάβει σύμφωνα με το πρόγραμ¬ 
μα καθώς και το αντικείμενο που θα απασχοληθεί το 
άτομο. 

β) Αριθμητική κατάσταση υπογεγραμμένη με το προ¬ 
σωπικό που απασχολούν ανά κατηγορία και ανά μήνα 
κατά τους 12 μήνες που προηγούνται της ημερομηνίας 
υποβολής της αίτησής τους συνοδευόμενη από υπεύ¬ 
θυνη δήλωση. 

γ) Έντυπη υπεύθυνη δήλωση του εργοδότη ότι: 

• το δωδεκάμηνο που προηγείται από το μήνα της 
υποβολής της αίτησης του εργοδότη για υπαγωγή στο 
πρόγραμμα, δεν απέλυσε άλλους εργαζόμενους ή ότι 
αυτούς που απέλυσε τους αντικατέστησε ή ότι οι θέσεις 
εργασίας που έμειναν κενές οφείλονται σε εθελοντική 
αποχώρηση, συνταξιοδότηση, εθελοντική μείωση του 
χρόνου εργασίας ή απόλυση μετά από υποβολή μήνυσης 
για αξιόποινη πράξη ή λόγω στράτευσης ή λόγω λήξης 
σύμβασης ορισμένου χρόνου και ότι κατά τον ενδιάμε¬ 
σο χρόνο μεταξύ ημερομηνίας αίτησης υπαγωγής στο 
πρόγραμμα και ημερομηνίας έκδοσης της εγκριτικής 
απόφασης ισχύουν τα ανωτέρω. 

•Έλαβε γνώση και αποδέχεται τους όρους του προ¬ 
γράμματος. 

δ) Καταστατικό ή ΦΕΚ (όπου δημοσιεύθηκε το Κατα¬ 
στατικό) ή έναρξη επιτηδεύματος. 

Β. ΑΤΟΜΩΝ 

5.2. Δελτίο ανεργίας για όλες τις ομάδες της παρού¬ 
σης υπουργικής απόφασης και θεωρημένο μέχρι την 

ημερομηνία πρόσληψης για τους απεξαρτημένους, τους 
αποφυλακισμένους και τα νεαρά παραβατικά άτομα 

5.3. Για να υπαχθούν τα άτομα στο πρόγραμμα, θα 
πρέπει να έχουν υποβάλλει στην αρμόδια υπηρεσία του 
ΟΑΕΔ (Γ.Ε. ΕΚΟ ή ΚΠΑ ή Γ.Ε. ή Τ.Υ.) τα παρακάτω δι- 
καιολογητικά ανάλογα με την ειδική ομάδα πληθυσμού 
στην οποία ανήκουν: 

5.3. α. Τα Ατομα με αναπηρίες: 

• Απόφαση της Πρωτοβάθμιας Υγειονομικής Επιτρο¬ 
πής του Ι.Κ.Α., του ν. 2643/1998, με την οποία να πιστο¬ 
ποιείται το ποσοστό αναπηρίας του, το οποίο απαραί¬ 
τητα θα πρέπει να είναι 50% και άνω. Στην απόφαση 
αυτή, δεν θα πρέπει να αναγράφεται ο χαρακτηρισμός 
«ανίκανος για κάθε βιοποριστική εργασία». 

Στις περιπτώσεις όπου τα άτομα προσκομίζουν από¬ 
φαση Υγειονομικής Επιτροπής του ΙΚΑ με πάθηση προ¬ 
ερχόμενη από χρήση τοξικών ή άλλων ουσιών, για την 
εγγραφή τους στην κατηγορία αυτή απαιτείται Βεβαίωση 
απεξάρτησης, όπως ορίζεται στην παράγραφο 5.3.δ. 

5.3. β. Τα Αποφυλακισμένα Ατομα: 

• Αποφυλακιστήριο με χρονολογία αποφυλάκισης από 
1.1.2003 και μετά. 

• Εισηγητική Έκθεση της Κοινωνικής Υπηρεσίας ή 
του Δ/ντή του Σωφρονιστικού καταστήματος, ότι το 
άτομο έχει ανάγκη κοινωνικο-οικονομικής στήριξης και 
προτείνεται να μπει στο πρόγραμμα επιδότησης της 
απασχόλησης του ΟΑΕΔ. 

• Αντίγραφο ποινικού μητρώου δικαστικής χρήσης, 
το οποίο θα ζητά η αρμόδια Υπηρεσία του Ο.Α.Ε.Δ. 
από την αρμόδια Υπηρεσία έκδοσης ποινικών μητρώων. 
Εάν σε αυτό αναφέρεται καταδίκη σε βάρος τους για 
παράβαση του νόμου περί ναρκωτικών τα άτομα δεν 
θα υπάγονται στο πρόγραμμα. 

Επισημαίνεται ότι: 

τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή φυλάκιση έξι (6) 
μηνών, τουλάχιστον. 

5.3. γ. Τα Νεαρά Παραβατικά Ατομα (άτομα που τους 
έχουν επιβληθεί αναμορφωτικά μέτρα ή περιορισμός σε 
ειδικό κατάστημα κράτησης νέων) ή τα Νεαρά Ατομα 
που βρίσκονται σε κοινωνικό κίνδυνο: 

• Εισηγητική Έκθεση: 

Κοινωνικών Υπηρεσιών Σωφρονιστικών Ιδρυμάτων ή 
Ιδρυμάτων Αγωγής ή Εταιρείας Προστασίας Ανηλίκων 
ή Δικαστηρίων Ανηλίκων ή Υπηρεσίας Επιμελητών Ανη¬ 
λίκων ή αρμοδίων Φορέων του Υπ. Υγείας και Πρόνοιας 
ή των Νομαρχιών ή Δήμων ή άλλου Αρμόδιου Φορέα 
Κοινωνικής Παρέμβασης ή του «Χαμόγελο του παιδιού», 
ή των Χωριών 303 κλπ, ότι το άτομο βρίσκεται σε ει¬ 
δικές κοινωνικο-οικονομικές συνθήκες και προτείνεται 
να μπει στο πρόγραμμα επιδότησης της απασχόλησης 
του ΟΑΕΔ. 

• Βιβλιάριο ανηλίκου για τις περιπτώσεις που προ- 
βλέπεται. 

5.3. δ. Τα Απεξαρτημένα Ατομα: 

Αποδεικτικό απεξάρτησης/Βεβαίωση από θεσμοθετη¬ 
μένο φορέα Δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγήσει άδεια το Υπουργείο Υγείας 
και Πρόνοιας και ο ΟΚΑΝΑ) ότι το άτομο ολοκλήρωσε 
πρόγραμμα απεξάρτησης από τοξικές ή άλλες ουσίες 
από το 2003 και μετά. 


Είναι δυνατή και η υπαγωγή στο πρόγραμμα των ατό¬ 
μων που θα προσκομίσουν βεβαίωση απεξάρτησης από 
χώρες της Ε.Ε. με την προϋπόθεση ο φορέας που εκδίδει 
την Βεβαίωση αυτή να έχει λάβει άδεια λειτουργίας από 
Δημόσια Αρχή της χώρας αυτής. 

Είναι επίσης δυνατή η υπαγωγή στα προγράμματα 
αυτά των ατόμων που: 

1. Βρίσκονται στο Στάδιο Κοινωνικής Επανένταξης: 

Γραπτή σύμφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρα¬ 
κολουθεί τα άτομα στον εργασιακό χώρο και να τους 
παρέχει ψυχοκοινωνική στήριξη. 

2. Έχουν ολοκληρώσει Πρόγραμμα Μεθαδόνης του 
Ο.ΚΑ.ΝΑ και βρίσκονται στο στάδιο κοινωνικής επα¬ 
νένταξης: 

Γ ραπτή σύμφωνη γνώμη του Ο.ΚΑ.ΝΑ. Στην περίπτωση 
αυτή τα άτομα θα προτείνονται από την διεπιστημονική 
ομάδα του ΟΚΑΝΑ, η οποία αναλαμβάνει την ευθύνη 
να τα στηρίζει κατά την προσαρμογή τους στον εργα¬ 
σιακό χώρο. 

Και στις δύο τελευταίες περιπτώσεις πρέπει να ορί¬ 
ζεται επιστημονικός σύμβουλος για τη στήριξη του 
απασχολούμενου, ο οποίος θα συνεργάζεται με τις 
Υπηρεσίες του ΟΑΕΔ. 

6. ΔΙΑΔΙΚΑΣΙΑ ΕΚΔΟΣΗΣ ΑΠΟΦΑΣΕΩΝ ΥΠΑΓΩΓΗΣ 

6.1. Η Απόφαση Υπαγωγής θα εκδίδεται εφόσον: 

α)Έχει υποβληθεί αίτηση της επιχείρησης για υπαγω¬ 
γή στο πρόγραμμα πριν την πρόσληψη του ατόμου. 

β) Έχει προσκομιστεί από την επιχείρηση στην αρ¬ 
μόδια Υπηρεσία του Ο.Α.Ε.Δ. αναγγελία πρόσληψης, η 
οποία πρόσληψη θα έχει πραγματοποιηθεί εντός 60 
ημερών από την υποβολή της σχετικής αίτησης. 

Επισημαίνεται ότι: 

- κάθε εγκριτική απόφαση είναι ονομαστική και θα 
εκδίδεται για κάθε άτομο ξεχωριστά. 

- ως ημερομηνία έναρξης της επιδότησης ορίζεται η 
ημερομηνία έκδοσης εγκριτικής απόφασης. 

6.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης υπαγωγής στο πρόγραμμα 
εντός δέκα πέντε (15) ημερολογιακών ημερών, από την 
ημερομηνία προσκόμισης της αναγγελίας πρόσληψης. 

6.3. Οι εγκριτικές αποφάσεις υπαγωγής και οι Αποφά¬ 
σεις αντικατάστασης ή διακοπής του Προγράμματος, 
θα κοινοποιούνται μόνο ταχυδρομικώς εντός τριών (3) 
εργασίμων ημερών στις αρμόδιες για την καταβολή της 
επιχορήγησης Υπηρεσίες του ΟΑΕΔ, στην Περ/κή Δ/νση, 
στην Διοίκηση - Υπηρεσία Ειδικών Κοινωνικών Ομάδων, 
καθώς και στον εργοδότη. 

7. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Γ ια την καταβολή της επιχορήγησης η επιχείρηση θα 

υποβάλει στην αρμόδια Υπηρεσία του ΟΑΕΔ τα εξής 
δικαιολογητικά: 

7.1 Έντυπη κατάσταση χωριστή για κάθε πρόγραμμα 
που θα περιλαμβάνει: 

• Το ονοματεπώνυμο των προσληφθέντων βάσει του 
προγράμματος. 

• Τη χρονολογία γέννησης, την ειδικότητα, την ημε¬ 
ρομηνία πρόσληψης, το συνολικό αριθμό ημερών απα¬ 
σχόλησης, το ποσό της ημερήσιας επιχορήγησης, το 
ποσό με το οποίο βαρύνεται ο Ο.ΑΈ.Δ. σύμφωνα με το 
πρόγραμμα. 

• Το συνολικό ακαθάριστο ποσό που δικαιούται ο 
εργαζόμενος, το οποίο δε θα είναι κατώτερο του προ- 
βλεπόμενου από τις ισχύουσες Συλλογικές Συμβάσεις 
Εργασίας (Σ.Σ.Ε). 

• Στήλη υπεύθυνης δήλωσης, στην οποία να έχουν 
υπογράψει τα απασχοληθέντα άτομα, ότι εργάσθηκαν 
και πληρώθηκαν για το χρονικό διάστημα, για το οποίο 
ζητείται η επιχορήγηση. 

7.2. Μισθολογικές καταστάσεις, συνοδευόμενες με 
Υπεύθυνη Δήλωση ή Αναλυτικές περιοδικές δηλώσεις 
(μπορούν να υποβληθούν και σε ηλεκτρονική μορφή 
συνοδευόμενες με υπεύθυνη δήλωση), του χρονικού δι¬ 
αστήματος, για το οποίο ζητείται η επιχορήγηση, από 
όπου θα προκύπτουν οι ημέρες εργασίας και οι ασφα¬ 
λιστικές εισφορές που υποχρεούνται οι επιχειρήσεις να 
αποδώσουν στον ασφαλιστικό τους φορέα. 

Είναι δυνατή η καταβολή της επιχορήγησης και σε 
περίπτωση που ο φορέας κοινωνικής ασφάλισης έχει 
επιβάλλει στην επιχείρηση πράξη εισφορών και έχει 
προχωρήσει σε διακανονισμό της καταβολής των ει¬ 
σφορών αυτών. Στην περίπτωση αυτή ο εργοδότης 
προσκομίζει την πράξη αυτή και τον διακανονισμό στην 
Υπηρεσία Απασχόλησης του ΟΑΕΔ και το οφειλόμενο 
ποσό αποδίδεται από τον ΟΑΕΔ απευθείας στο ΙΚΑ. 

7.3. Γραμμάτιο είσπραξης ή Βεβαίωση απόδοσης 
ασφαλιστικών εισφορών για τους μήνες για τους οποί¬ 
ους ζητείται η επιχορήγηση. 

7.4. Για καταβολή επιχορήγησης άνω των τριών χιλι¬ 
άδων (3.000) €, απαιτείται Βεβαίωση ασφαλιστικής και 
φορολογικής ενημερότητας ενώ για καταβολή ποσού 
άνω των χιλίων πεντακοσίων (1.500) €, απαιτείται μόνο 
Βεβαίωση φορολογικής ενημερότητας. 

Σε περίπτωση αλλαγής του ύψους του ποσού της 
ασφαλιστικής και φορολογικής ενημερότητας θα ισχύ¬ 
ουν τα προβλεπόμενα ποσά από την εκάστοτε νομο¬ 
θετική ρύθμιση. 

Είναι δυνατή η καταβολή της επιχορήγησης και σε 
περίπτωση κατά την οποία, η επιχείρηση οφείλει στη 
ΔΟΥ αλλά έχει προβεί σε ρύθμιση του χρέους και προ¬ 
σκομίσει την αντίστοιχη βεβαίωση ρύθμισης. Το οφει¬ 
λόμενο ποσό θα αποδίδεται από τον ΟΑΕΔ απευθείας 
στην αρμόδια ΔΟΥ. 

7.5 Επικυρωμένη φωτοτυπία αστυνομικής ταυτότητας 
των προσληφθέντων μισθωτών (μόνο για την πρώτη 
φορά υποβολής δικαιολογητικών) 

7.6 Κατάσταση προσωπικού και ωρών εργασίας θεω¬ 
ρημένη από την αρμόδια Υπηρεσία (ΣΕΠΕ). 

8. ΑΞΙΩΣΕΙΣ ΕΡΓΟΔΟΤΩΝ 

8.1. Είσπραξη Επιχορήγησης: 

Η υποβολή αίτησης με τα απαραίτητα δικαιολογητικά 
από τους εργοδότες για είσπραξη της επιχορήγησης 
θα πρέπει να υποβληθούν εντός τριών (3) μηνών, από 
την συμπλήρωση κάθε τριμήνου απασχόλησης του ατό¬ 
μου. 

Μετά την παρέλευση της προθεσμίας αυτής η αξίωση 
παραγράφεται. 

8.2. Η αρμόδια Υπηρεσία του ΟΑΕΔ υποχρεούται στην 
έκδοση Απόφασης Καταβολής Επιχορήγησης εντός δέκα 
πέντε (15) ημερολογιακών ημερών από την ημερομηνία 
υποβολής της σχετικής αίτησης και των προβλεπόμενων 
δικαιολογητικών για την καταβολή της επιχορήγησης. 


9. ΑΠΟΛΥΣΗ - ΑΝΤΙΚΑΤΑΣΤΑΣΗ ΕΡΓΑΖΟΜΕΝΟΥ 

9.1. Σε περίπτωση οικειοθελούς αποχώρησης του ερ¬ 
γαζομένου πριν τη λήξη του προγράμματος, η επιχεί¬ 
ρηση είναι δυνατόν να το αντικαταστήσει, εφόσον το 
επιθυμεί το αργότερο εντός 60 εργασίμων ημερών και 
να επιχορηγηθεί για το υπόλοιπο διάστημα μέχρι την 
συμπλήρωση του τριανταεξάμηνου (36 μήνου). 

9.2. Σε περίπτωση απόλυσης ατόμου, πριν από τη λήξη 
του προγράμματος (σαρανταοκτάμηνου), η επιχείρηση 
είναι υποχρεωμένη να το αντικαταστήσει με άλλο άτομο 
των ομάδων που αφορά η παρούσα Υπουργική Απόφα¬ 
ση, το αργότερο μέσα σε εξήντα (60) εργάσιμες ημέρες 
από την απόλυση. Στην περίπτωση αυτή η επιχορήγηση 
θα συνεχιστεί από την ημερομηνία της αντικατάστα¬ 
σης του απολυθέντος και μέχρι την ολοκλήρωση του 
προγράμματος λαμβανομένου υπόψη της ημερομηνίας 
πρόσληψης του πρώτου προσληφθέντος. 

9.3. Σε περίπτωση μη αντικατάστασης του ατόμου, η 
επιχείρηση είναι υποχρεωμένη, να επιστρέψει αναλογία 
ποσού επιχορήγησης που έχει εισπράξει. Επισημαίνεται, 
ότι η επιχείρηση δεν δύναται να προβεί σε περισσότε¬ 
ρες της μίας αντικατάστασης. 

9.4. Σε περίπτωση που η επιχείρηση απολύσει και το 
άτομο που προσέλαβε σε αντικατάσταση, ισχύουν τα 
αναφερόμενα στην προηγούμενη παράγραφο, δηλαδή 
επιστρέφεται το αναλογούν ποσό. 

9.5. Σε περίπτωση απόλυσης εργαζομένου λόγω πτώ¬ 
χευσης της επιχείρησης, το πρόγραμμα θα διακόπτεται 
χωρίς επιπτώσεις. 

9.6. Ο Διευθυντής της Αρμόδιας Υπηρεσίας του Οργα¬ 
νισμού αποφαίνεται, με αιτιολογημένη Απόφασή του, για 
τη διακοπή της επιχορήγησης, με ή χωρίς επιπτώσεις, 
σύμφωνα με τους όρους του προγράμματος. Η επιχεί¬ 
ρηση έχει το δικαίωμα να υποβάλλει ένσταση κατά της 
Απόφασης αυτής εντός τριάντα (30) ημερολογιακών 
ημερών σύμφωνα με τα όσα ορίζονται στην Παράγραφο 
2 «Επίλυση Διαφορών» του Κεφαλαίου «Γενικές Διατά¬ 
ξεις Προγραμμάτων» της παρούσης απόφασης. 

9.7. Η επιχείρηση που υποχρεούται ή δεν υποχρεούται 
σε αντικατάσταση ατόμου έχει τη δυνατότητα, εφόσον 
δεν βρεθεί άτομο της ίδιας ομάδας, να το αντικατα¬ 
στήσει με άτομο άλλης ομάδας στο πλαίσιο της πα¬ 
ρούσης Υπουργικής Απόφασης. Στην περίπτωση αυτή 
η επιχορήγηση θα συνεχιστεί από την ημερομηνία της 
αντικατάστασης του απολυθέντος και μέχρι την ολο¬ 
κλήρωση του προγράμματος (48μηνου). 

9.8. Επισημαίνεται ότι τα άτομα που προσλαμβάνονται 
σε αντικατάσταση απολυθέντος ή οικειοθελώς αποχω- 
ρήσαντος θα προτείνονται από τις αρμόδιες υπηρεσίες 
του Ο.Α.Ε.Δ. 

9.9. Εξαιρείται της υποχρέωσης αντικατάστασης ατό¬ 
μου: 

• Η Επιχείρηση, που ο Ο.Α.Ε.Δ. δεν εξευρίσκει άλλο 
Ατομο της αυτής ειδικότητας και της ίδιας ομάδας 
βεβαιούμενου τούτου από την αρμόδια Υπηρεσία του 
ΟΑΕΔ. Η βεβαίωση αυτή θα παραμένει στον φάκελο της 
επιχείρησης που τηρεί η κατά τόπο αρμόδια Υπηρεσία 
του ΟΑΕΔ. 

• Η Επιχείρηση, της οποίας ο εργαζόμενος κατά το 
διάστημα του προγράμματος, αποχώρησε οικειοθελώς 
ή στρατεύθηκε ή συνταξιοδοτήθηκε ή φυλακίστηκε ή 
απολύθηκε για πειθαρχικούς λόγους ή απεβίωσε. Στην 
περίπτωση αυτή η επιχείρηση θα επιχορηγηθεί κανονικά 

μέχρι την προηγούμενη της οικειοθελούς αποχώρησης 
ή στράτευσης ή συνταξιοδότησης του Ατόμου, μη υπο- 
χρεούμενη στην αντικατάστασή του με άλλο Ατομο. 

Στις περιπτώσεις αυτές το πρόγραμμα θα διακόπτεται 
χωρίς επιπτώσεις. 

9.10. Σε περίπτωση απόλυσης ατόμου και μη αντικα¬ 
τάστασής του, επιβάλλονται κυρώσεις (δηλ. επιστροφή 
αναλογίας ποσού) μόνο για το συγκεκριμένο άτομο και όχι 
για άλλους απασχολούμενους είτε σε κοινά προγράμματα, 
είτε σε προγράμματα ευπαθών κοινωνικά ομάδων. 

10. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

10.1. Είναι δυνατή η επιμήκυνση του χρόνου επιχο¬ 
ρήγησης (36μηνου) για συνεχόμενο διάστημα ενός (1) 
μηνάς το κατώτερο και έξι (6) μηνών το ανώτερο μόνο 
σε περιπτώσεις: 

- σοβαρής ασθένειας του εργαζομένου που τον καθι¬ 
στά ανίκανο να εργαστεί 

- άδειας κυοφορίας - τοκετού 

- άλλης σοβαρής αιτίας (π.χ. επαναφυλάκισης λόγω 
εκδίκασης παλαιών εκκρεμοτήτων, κλπ). 

10.2. Σε περίπτωση στράτευσης εργαζομένου είναι δυ¬ 
νατόν να επιμηκυνθεί το πρόγραμμα για όσο διάστημα 
διήρκεσε η θητεία του. 

10.3. Η επιμήκυνση του Προγράμματος θα εγκρίνεται 
μετά από αίτηση του εργοδότη και προσκόμιση της σχε¬ 
τικής Βεβαίωσης αρμόδιου Φορέα. Η επιχορήγηση για 
το διάστημα επιμήκυνσης, θα αρχίζει να υπολογίζεται 
από την πρώτη ημέρα μετά τη λήξη του 36μήνου. 

11. ΔΙΑΚΟΠΗ ΕΠΙΧΟΡΗΓΗΣΗΣ 

11.1. Κατά τους επιτόπιους ελέγχους για την διαπί¬ 
στωση της τήρησης των όρων του προγράμματος, των 
εργασιακών συνθηκών και την τήρηση των εργασιακών 
όρων, λόγω της ιδιαιτερότητας των ατόμων που αφο¬ 
ρά η παρούσα υπουργική απόφαση, θα πρέπει κατά 
βάση το προσωπικό του Ο.Α.Ε.Δ. να παρέχει συμβου¬ 
λευτική τόσο προς τους εργοδότες όσο και προς τους 
εργαζομένους με στόχο την άμβλυνση και επίλυση των 
προβλημάτων που προκύπτουν μεταξύ τους, καθώς και 
την τήρηση των όρων του προγράμματος. Στη συνέχεια 
θα πρέπει να συντάσσονται σχετικές εκθέσεις από τον 
υπάλληλο που έκανε τον έλεγχο. 

11.2. Σε περίπτωση που διαπιστωθεί παράβαση όρων 
ή προϋποθέσεων, μετά από οποιαδήποτε πληρωμή 
ποσού της επιχορήγησης εφαρμόζονται οι διατάξεις 
των παρ. 7 και 8 του άρθρου 29 του ν. 1262/1982, όπως 
συμπληρώθηκε από τα άρθρα 6 και 7 του ν. 1836/1989 
και η επιχορήγηση διακόπτεται με επιστροφή του ανα- 
λογούντος ποσού. 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της 
επιχορήγησης που η επιχείρηση έχει λάβει από τον 
Ο.Α.Ε.Δ. και την επιστροφή: 

• τμήματος του καταβληθέντος ποσού, κατ' αναλογία του 
χρονικού διαστήματος που απομένει από την ημερομηνία μη 
τήρησης των όρων ή των προϋποθέσεων του προγράμματος 
μέχρι τη συμπλήρωση του συνολικού χρόνου δέσμευσης, 

• ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 


Η επιχείρηση έχει το δικαίωμα να υποβάλλει ένσταση 
κατά της απόφασης αυτής εντός τριάντα (30) ημερολο¬ 
γιακών ημερών σύμφωνα με τα όσα ορίζονται στην Πα¬ 
ράγραφο 2 «Επίλυση Διαφορών» του Κεφαλαίου «Γενικές 
Διατάξεις Προγραμμάτων» της παρούσης απόφασης. 

11.3. Σε περίπτωση απόφασης αναζήτησης ποσού 
επιχορήγησης, θα πρέπει να γίνει η επιστροφή του 
σχετικού ποσού με εφάπαξ καταβολή του εντός δέκα 
πέντε (15) ημερών από την κοινοποίηση της απόφασης 
στην επιχείρηση. Εφόσον δεν επιστραφεί εμπρόθεσμα 
το ποσό που αναζητείται, συντάσσεται, μετά από από¬ 
φαση του Δ.Σ. του ΟΑΕΔ, Πράξη Βεβαίωσης Οφειλής 
και αποστέλλεται στην αρμόδια ΔΟΥ για βεβαίωση και 
είσπραξή του. 

12. ΛΗΞΗ ΙΣΧΥΟΣ ΠΡΟΓΡΑΜΜΑΤΟΣ 

12.1. Η απόφαση αυτή έχει ισχύ από την ημερομηνία 
δημοσίευσής της στο ΦΕΚ με καταληκτική ημερομηνία 
αίτησης υπαγωγής την 15.12.2007 και καταληκτική ημε¬ 
ρομηνία έκδοσης αποφάσεων υπαγωγής την 31.12.2007, 
εκτός εάν ο αριθμός των προβλεπόμενων θέσεων καλυ¬ 
φθεί νωρίτερα οπότε το πρόγραμμα διακόπτεται. 

12.2. Σε περίπτωση που οι προβλεπόμενες θέσεις για 
μια ομάδα στόχου καλυφθούν, είναι δυνατόν να γίνεται 
χρήση των θέσεων άλλης ομάδας στόχου που δεν έχει 
καλυφθεί, μετά από απόφαση του Δ.Σ. του Ο.Α.Ε.Δ. 

Β. ΠΡΟΓΡΑΜΜΑ ΕΠΙΔΟΤΗΣΗΣ 
ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ 
ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΑ, ΑΠΟΦΥΛΑΚΙΣΜΕΝΑ ΑΤΟΜΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

1.1. Καταρτίζουμε πρόγραμμα επιχορήγησης 700 Νέων 
Ελεύθερων Επαγγελματιών, για τη δημιουργία ατομικών 
και εταιρικών (Ο.Ε., Ε.Ε., Ε.Π.Ε., Συνεταιρισμοί, Κοινοπρα¬ 
ξίες) επιχειρήσεων, οι οποίες κατανέμονται ως εξής: 

- Υποπρόγραμμα Β.1. Ατομα με αναπηρίες, ηλικίας από 
18-64 ετών: 450 

- Υποπρόγραμμα Β.2. Απεξαρτημένα Ατομα από τοξι- 
κές ή άλλες ουσίες, ηλικίας 18 - 64 ετών: 100 

- Υποπρόγραμμα Β.3. Αποφυλακισμένα Ατομα, ηλικίας 
18-64 ετών: 150 

2. ΔΙΑΡΚΕΙΑ ΠΡΟΓΡΑΜΜΑΤΟΣ - ΠΟΣΑ ΕΠΙΧΟΡΗΓΗ¬ 
ΣΗΣ 

2.1. Διάρκεια της επιχορήγησης: 

Καθορίζεται σε είκοσι τέσσερις (24) μήνες από την 
ημερομηνία έκδοσης της σχετικής εγκριτικής απόφα¬ 
σης. 

2.2 Βασικό ποσό της επιχορήγησης: 

Καθορίζεται στις 16.600 ΕΥΡΩ για όλα τα υποπρο¬ 
γράμματα. και αναλύεται ως εξής: 

- 1ος χρόνος: 10.800 ΕΥΡΩ και 

- 2ος χρόνος: 5.800 ΕΥΡΩ 

α) Προσαυξήσεις: 

- Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα προσαυξάνεται κατά 1.500 € 
εάν το άτομο είναι γυναίκα ή είναι άνω των 50 ετών . 

- Ο ΝΕΕ μπορεί να κάνει χρήση μόνο μίας από τις 
παραπάνω προσαυξήσεις. Το ποσό της προσαύξησης 
χορηγείται κατανεμημένο ισόποσα στις δόσεις του πρώ¬ 
του χρόνου της επιχορήγησης. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

3.1. Οι ιατροί οι φαρμακοποιοί, οι οδοντίατροι, κτη¬ 
νίατροι, δικηγόροι, μηχανικοί, αρχιτέκτονες και πτυχι- 
ούχοι πολυτεχνικών ή πανεπιστημιακών Σχολών (ΑΕΙ), 
εφόσον δημιουργούν επιχείρηση παροχής υπηρεσιών 
εντασσόμενοι στα ελευθέρια επαγγέλματα κατά κύρια 
ειδικότητα ή συναφή με την ειδικότητά τους. 

3.2. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες (10:00μ.μ.-6:00π.μ.). 

3.3. Των Ανωνύμων Εταιρειών (Α.Ε.). 

3.4. Των Επιχειρήσεων με τυχερά ή ψυχαγωγικά ή ηλε¬ 
κτρονικά παιχνίδια, (εξαιρουμένων των πρακτορείων ΠΡΟΠΟ 
και ΛΟΤΤΟ που μπορούν να υπαχθούν στο πρόγραμμα). 

3.5. Των Αστικών Μη Κερδοσκοπικών Εταιρειών 

3.6. Των επιχειρήσεων που έχουν σύνθετο αντικείμενο 
δραστηριότητας και το ένα εξ αυτών περιλαμβάνεται 
στις εξαιρέσεις της παρούσης παραγράφου. 

3.7. Των Ν.Ε.Ε. που έχουν λάβει επιχορήγηση από το 
2000 και μετά από οποιοδήποτε πρόγραμμα επιχορή¬ 
γησης ΝΕΕ του ΟΑΕΔ. 

3.8. Των επιχειρήσεων που: 

α) έχουν αγοραστεί από τους ΝΕΕ ή μεταβιβαστεί 
στους ΝΕΕ και ανήκαν σε συγγενείς α' βαθμού εξ αίμα¬ 
τος (γονείς, παιδιά) ή εξ αγχιστείας (σύζυγοι, πεθεροί) 
και 

β) έχουν το ίδιο αντικείμενο δραστηριότητας με επι¬ 
χείρηση που σταμάτησε τη λειτουργία της κατά το 
τελευταίο εξάμηνο και ανήκαν σε συγγενείς α' βαθμού 
εξ αίματος (γονείς, παιδιά) ή εξ αγχιστείας (σύζυγοι, 
πεθεροή 

3.9. Των επιχειρήσεων του Πρωτογενούς Τομέα 

3.10. Των εποχιακών επιχειρήσεων, εφόσον αυτό προσ¬ 
διορίζεται στην Βεβαίωση έναρξης επιτηδεύματος. Εξαι¬ 
ρούνται και δύνανται να υπαχθούν εποχιακές επιχειρή¬ 
σεις που λειτουργούν τουλάχιστον επτά (7) μήνες. 

3.11. Των επιχειρήσεων με αντικείμενο δραστηριότητας 
την ταχυδακτυλουργία, εμψύχωση (ανιματέρ), την παρο¬ 
χή πνευματιστικών - αστρολογικών υπηρεσιών, καθώς 
και των γραφείων συνοικεσίων, κλπ. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις υπαγωγής στο πρόγραμ¬ 
μα είναι: 

4.1. Ο Ν.Ε.Ε. να είναι ηλικίας 18-64 ετών εγγεγραμμένος 
στα Μητρώα ανέργων του Ο.Α.Ε.Δ. με συμπληρωμένο το 
τυποποιημένο Έντυπο εξατομικευμένης παρέμβασης. 

4.2. Ο Ν.Ε.Ε. να μην είχε επιχείρηση μετά την 
1.1.2004. 

4.3. Η έναρξη επιτηδεύματος να έχει γίνει από την 
1.10.2006 και έπειτα. 

4.4. Να διαθέτουν οι ίδιοι ή ένας τουλάχιστον από τους 
εργαζόμενους στην επιχείρηση τους, τα νόμιμα πιστο¬ 
ποιητικά (άδεια άσκησης επαγγέλματος) για την άσκηση 
της δραστηριότητάς τους, όπου αυτά απαιτούνται. 

4.5. Ο Ν.Ε.Ε. να έχει την ελληνική υπηκοότητα ή την 
υπηκοότητα κράτους-μέλους της Ε.Ε. ή να είναι'Ελληνας 
ομογενής που έχει δικαίωμα διαμονής και απασχόλησης 
στη χώρα μας. 

4.6. Οι άρρενες άνω των 18 ετών να έχουν εκπληρώ¬ 
σει ή να έχουν νόμιμα απαλλαγεί από τις στρατιωτι¬ 
κές τους υποχρεώσεις και να διαθέτουν απολυτήριο ή 
νόμιμη απαλλαγή από αυτές. Εξαιρούνται οι έγγαμοι 


εφόσον η σύζυγός τους δεν εργάζεται, τα άτομα τα 
οποία δεν υποχρεούνται στρατιωτικής θητείας στον 
ελληνικό στρατό, καθώς και τα ΑΜΕΑ που έχουν πάρει 
προσωρινή αναβολή λόγω της πάθησής τους. 

4.7. Η κατάθεση της σχετικής αίτησης να έχει γίνει 
μέχρι και την 15.12.2007. 

4.8. Ο ΝΕΕ μπορεί να αναπτύξει επιχειρηματική δρα¬ 
στηριότητα σε χώρο της κατοικίας του, εφόσον πάσχει 
από παραπληγία ή τετραπληγία. 

Στις περιπτώσεις αυτές ο χώρος θα πρέπει να είναι 
κατάλληλα διαμορφωμένος και να έχει πινακίδα με την 
επωνυμία και την δραστηριότητα της επιχείρησης, σε 
εξωτερικό σημείο της κατοικίας. 

4.9. Είναι δυνατή η υπαγωγή στο πρόγραμμα ΝΕΕ 
με έδρα την κατοικία τους, εφόσον η δραστηριότητα 
ασκείται εκτός αυτής (λαϊκές αγορές, ταξί). 

Στις περιπτώσεις αυτές ο έλεγχος θα γίνεται στον 
τόπο που ασκείται η δραστηριότητα κατόπιν συνεννό¬ 
ησης με τον ΝΕΕ. 

4.10. Ο Ν.Ε.Ε. ή ο εκπρόσωπος της επιχείρησης υπο- 
χρεούται, για οποιαδήποτε αλλαγή στη μορφή, τη λει¬ 
τουργία, την επωνυμία, το αντικείμενο, τη διεύθυνση 
κλπ. της επιχείρησης, να ενημερώνει νωρίτερα την αρ¬ 
μόδια υπηρεσία του ΟΑΕΔ. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό ένας Νέος Ελεύ¬ 
θερος Επαγγελματίας, πρέπει να υποβάλλει στην αρμό¬ 
δια Υπηρεσία του Ο.Α.Ε.Δ., τα εξής δικαιολογητικά: 

5.1. α. Τα άτομα με αναπηρίες: 

• Απόφαση της Υγειονομικής Επιτροπής του Ι.Κ.Α., του 
ν. 2643/1998, με την οποία να πιστοποιείται η πάθηση 
του ατόμου και το ποσοστό αναπηρίας του, το οποίο 
απαραίτητα θα πρέπει να είναι 50% και άνω. Στην από¬ 
φαση αυτή, δεν θα πρέπει να αναγράφεται ο χαρακτη¬ 
ρισμός «ανίκανος για κάθε βιοποριστική εργασία». 

Στις περιπτώσεις όπου τα άτομα προσκομίζουν Από¬ 
φαση Υγειονομικής Επιτροπής του ΙΚΑ με πάθηση προ¬ 
ερχόμενη από χρήση τοξικών ή άλλων ουσιών, για την 
εγγραφή τους στην κατηγορία αυτή απαιτείται Βεβαίωση 
απεξάρτησης, όπως ορίζεται στην παράγραφο 5.3.δ. 

5.1. β. Τα Αποφυλακισμένα άτομα: 

• Αποφυλακιστήριο με ημερομηνία αποφυλάκισης από 
την 1.1.2003 και μετά. 

• Εισηγητική'Εκθεση της Κοινωνικής Υπηρεσίας ή του 
Δ/ντή του Σωφρονιστικού Καταστήματος, ότι το άτομο 
έχει ανάγκη κοινωνικο-οικονομικής στήριξης και προ- 
τείνεται να ενταχθεί στο πρόγραμμα επιδότησης της 
απασχόλησης του ΟΑΕΔ. 

• Αντίγραφο ποινικού μητρώου δικαστικής χρήσης, το 
οποίο θα ζητά αυτεπάγγελτα η αρμόδια Υπηρεσία του 
Ο.Α.Ε.Δ. από την αρμόδια Υπηρεσία έκδοσης ποινικών 
μητρώων. Εάν σε αυτό αναφέρεται καταδίκη σε βάρος 
τους για παράβαση του Νόμου περί ναρκωτικών τα 
άτομα δεν θα υπάγονται στο πρόγραμμα. 

Επισημαίνεται ότι: 

τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή φυλάκιση έξι (6)μη- 
νών, τουλάχιστον. 

5.1. γ. Τα Απεξαρτημένα άτομα: 

• Αποδεικτικό απεξάρτησης/Βεβαίωση από θεσμοθε¬ 
τημένο φορέα δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 

στις οποίες έχει χορηγηθεί η προβλεπόμενη άδεια από 
το Υπουργείο Υγείας και Πρόνοιας ή/και από τον ΟΚΑ- 
ΝΑ) ότι το άτομο ολοκλήρωσε πρόγραμμα απεξάρτησης 
από τοξικές ή άλλες ουσίες από το 2003 και μετά. 

Είναι δυνατή και η υπαγωγή στο πρόγραμμα των ατό¬ 
μων που θα προσκομίσουν Βεβαίωση απεξάρτησης από 
χώρες της Ε.Ε. με την προϋπόθεση ο φορέας που εκδίδει 
την Βεβαίωση αυτή να έχει λάβει άδεια λειτουργίας από 
Δημόσια Αρχή της χώρας αυτής. 

• Τα Άτομα που βρίσκονται στο Στάδιο Κοινωνικής 
Επανένταξης: 

Γραπτή σύμφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρα¬ 
κολουθεί τα άτομα στον εργασιακό χώρο και να τους 
παρέχει ψυχοκοινωνική στήριξη. 

• Τα Άτομα που έχουν ολοκληρώσει Πρόγραμμα 
Μεθαδόνης του Ο.ΚΑ.ΝΑ, βρίσκονται στο στάδιο της 
κοινωνικής επανένταξης και έχουν τη γραπτή σύμφω¬ 
νη γνώμη της επιστημονικής ομάδας, από την οποία 
παρακολουθούνται, ότι: «Μπορούν να αντεπεξέλθουν 
στις υποχρεώσεις που απορρέουν από την λειτουργία 
μιας επιχείρησης» 

Γ ραπτή σύμφωνη γνώμη του Ο.ΚΑ.ΝΑ. Στην περίπτωση 
αυτή τα άτομα θα προτείνονται από την διεπιστημονική 
ομάδα του ΟΚΑΝΑ, η οποία αναλαμβάνει την ευθύνη να 
στηρίζει τα άτομα κατά την άσκηση της επιχειρηματικής 
τους δραστηριότητας. 

Και στις δύο τελευταίες περιπτώσεις πρέπει να ορί¬ 
ζεται επιστημονικός σύμβουλος για τη στήριξη του 
απασχολούμενου, ο οποίος θα συνεργάζεται με τις 
Υπηρεσίες του ΟΑΕΔ. 

5.2.Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, στην οποία θα αναφέρεται ότι ο ΝΕΕ απο¬ 
δέχεται τους όρους του προγράμματος. 

5.3 Κάρτα ανεργίας σε ισχύ στην οποία να φαίνεται 
ότι ήταν άνεργος την προηγούμενη της έναρξης επιτη¬ 
δεύματος ημερομηνία. 

5.4. Βεβαίωση έναρξης δραστηριότητας της επιχεί¬ 
ρησης από την αρμόδια Δ.Ο.Υ. καθώς και τα νόμιμα 
πιστοποιητικά για την άσκηση του επαγγέλματος του 
ΝΕΕ, όπου αυτά απαιτούνται. Τα νόμιμα πιστοποιητικά 
δύναται να διαθέτει είτε ο ίδιος είτε ένας τουλάχιστον 
από τους απασχολούμενους στην επιχείρησή του και 
σε περίπτωση Εταιρείας, είτε ο ένας τουλάχιστον από 
τους εταίρους που απασχολείται στην Εταιρεία, είτε 
ένας από τους απασχολούμενους σε αυτή. 

5.5. Οι άρρενες ηλικίας άνω των 18 ετών (υπολογιζόμε¬ 
νο το έτος βάσει της ημερομηνίας γέννησης) που υπο- 
χρεούνται στρατιωτικής θητείας στον ελληνικό στρατό 
θα πρέπει να προσκομίζουν πιστοποιητικό στρατολογί¬ 
ας τύπου Β' το οποίο σύμφωνα με την υπ’ αριθμ. ΔΙΑΔΠ/ 
Α/5482/2005 κοινή απόφαση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης και του 
Υπουργού Εθνικής Αμυνας εφόσον πρόκειται για Έλληνα 
Υπήκοο αναζητείται αυτεπάγγελτα από την αρμόδια για 
την έκδοση της διοικητικής πράξης Υπηρεσία. 


6. ΥΠΑΓΩΓΗ ΕΤΑΙΡΙΩΝ - ΣΥΝΕΤΑΙΡΙΣΜΩΝ - 
ΚΟΙΝΟΠΡΑΞΙΩΝ 

6.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 
Συνεταιρισμών ή Κοινοπραξιών, μπορούν να υπάγονται 
στο πρόγραμμα, εάν η έναρξη της εταιρικής επιχείρησης 
έγινε μετά την 1.10.2006 και εφόσον: 

• Συμμετέχουν ως εταίροι σε νεοϊδρυθείσα εταιρική 
επιχείρηση. 

• Προσκομίσουν καταστατικό σύστασης της Εταιρείας 
ή του Συνεταιρισμού ή της Κοινοπραξίας κλπ. 

• Απασχολούνται αποκλειστικά στην επιχείρηση οποι¬ 
οσδήποτε μορφής εταιρικού σχήματος. 

6.2. Σε περίπτωση δημιουργίας νέας ετερόρρυθμης 
εταιρείας (Ε.Ε) δηλαδή μετά την 1.10.2006, είναι δυνατή 
η επιχορήγηση μόνο των ομόρρυθμων εταίρων. 

6.3. Η επιχορήγηση μπορεί να δοθεί το ανώτερο σε 
είκοσι (20) μέλη του ίδιου εταιρικού σχήματος. Εξαι¬ 
ρούνται από τον όρο αυτό οι Κοινωνικοί Συνεταιρισμοί 
(Κοι.Σ.Π.Ε.) που έχουν συσταθεί με το άρθρο 12 του 
ν.2716/17.5.1999. 

7. ΔΙΑΔΙΚΑΣΙΑ ΕΚΔΟΣΗΣ ΕΓΚΡΙΤΙΚΩΝ ΑΠΟΦΑΣΕΩΝ 
ΥΠΑΓΩΓΗΣ 

Οι εγκριτικές αποφάσεις υπαγωγής στο πρόγραμμα 
θα εκδίδονται κατόπιν: 

7.1 Διενέργειας επιτόπιου ελέγχου, προκειμένου να 
διαπιστωθεί αν υφίσταται κατάλληλος και ανεξάρτητος 
χώρος, στον οποίο θα στεγαστεί η επιχείρηση, πλην των 
περιπτώσεων εκείνων που η επιχειρηματική δραστηρι¬ 
ότητα ασκείται σε εξωτερικούς χώρους (λαϊκή αγορά, 
ταξί), όπου ο έλεγχος θα διενεργείται κατόπιν συνεν¬ 
νόησης με τον ΝΕΕ. 

7.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε δεκαπέντε (15) 
ημερολογιακές ημέρες, από την ημερομηνία υποβολής 
της σχετικής αίτησης. 

7.3. Ως καταληκτική ημερομηνία έκδοσης εγκριτικών 
αποφάσεων υπαγωγής στο πρόγραμμα Ν.Ε.Ε ορίζεται 
η 31.12.2007. 

8. ΤΡΟΠΟΣ ΚΑΤΑΒΟΛΗΣ ΕΠΙΧΟΡΗΓΗΣΗΣ - ΔΙΚΑΙΟΛΟ- 
ΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Επισημαίνεται ότι για καταβολή επιχορήγησης άνω 
των χιλίων πεντακοσίων (1.500) Ευρώ, απαιτείται Βε¬ 
βαίωση φορολογικής ενημερότητας. 

Είναι δυνατή η καταβολή της επιχορήγησης και σε 
περίπτωση κατά την οποία η επιχείρηση οφείλει στη 
ΔΟΥ αλλά έχει προβεί σε ρύθμιση του χρέους και προ¬ 
σκομίσει την αντίστοιχη βεβαίωση ρύθμισης. 

Το οφειλόμενο ποσό θα αποδίδεται από τον ΟΑΕΔ 
απευθείας στην αρμόδια ΔΟΥ. 

Σε περίπτωση αλλαγής του ύψους του ποσού της φο¬ 
ρολογικής ενημερότητας θα ισχύουν τα προβλεπόμενα 
ποσά από την εκάστοτε νομοθετική ρύθμιση. 

8.1. Για το πρώτο δωδεκάμηνο: 

Προκαταβολή: από το ποσό των δέκα χιλιάδων οκτα¬ 
κόσιων (10.800) € που δικαιούται να λάβει ο ΝΕΕ, προ¬ 
καταβάλλεται το ποσό των πέντε χιλιάδων (5.000) €. 

Το υπόλοιπο ποσό των πέντε χιλιάδων οκτακόσιων 
(5.800 Ευρώ) θα καταβάλλεται σε δύο (2) ισόποσες εξα¬ 
μηνιαίες δόσεις, ήτοι δύο χιλιάδες εννιακόσια (2.900) 
Ευρώ εκάστη. 

8.2. Για το δεύτερο δωδεκάμηνο: 

Το ποσό των πέντε χιλιάδων οκτακόσιων (5.800 Ευρώ) 
θα καταβάλλεται σε δύο (2) ισόποσες εξαμηνιαίες δόσεις, 
ήτοι δύο χιλιάδες εννιακόσια (2.900) Ευρώ εκάστη. 

8.3. Οι ΝΕΕ δύνανται να υποβάλλουν αίτηση για κα¬ 
ταβολή των εξαμηνιαίων δόσεων, ανά εξάμηνο, υπολο¬ 
γιζόμενο από την ημερομηνία της έκδοσης εγκριτικής 
απόφασης υπαγωγής. 

8.4. Η αρμόδια Υπηρεσία του ΟΑΕΔ υποχρεούται να 
εκδώσει τη σχετική απόφαση καταβολής επιχορήγησης 
για την προκαταβολή και την κάθε εξαμηνιαία δόση, 
εντός δέκα πέντε (15) ημερολογιακών ημερών από την 
ημερομηνία υποβολής της σχετικής αίτησής του ν.Ε.Ε 
για την καταβολή της επιχορήγησης. 

8.5. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, 
εφόσον: 

• Ο ΝΕΕ προσκομίσει παραστατικά στοιχεία λειτουρ¬ 
γικών και οργανωτικών δαπανών της επιχείρησης (εξο¬ 
πλισμός, αγορές πρώτων υλών - εμπορευμάτων, ενοίκια, 
ΔΕΗ, απόδοση ασφαλιστικών εισφορών κλπ), αντίστοιχα 
του ποσού της προκαταβολής. 

• Ο αρμόδιος υπάλληλος του Ο.Α.Ε.Δ. συντάσσει έκ¬ 
θεση ελέγχου μετά από επιτόπια επίσκεψη στην έδρα 
της επιχείρησης, στην οποία θα αναφέρεταί: α) ότι το 
ποσό της προκαταβολής έχει επενδυθεί στην οργάνωση 
της επιχείρησης και αν έχει δαπανηθεί στο σύνολό του 
ή όχι, β) ότι ο χώρος είναι κατάλληλα διαμορφωμένος 
και ανεξάρτητος για τη λειτουργία της επιχείρησης 
και την ανάπτυξη της συγκεκριμένης δραστηριότητας 
(εξοπλισμός, εμπορεύματα/υλικά κλπ), γ) ότι υπάρχει 
σε εμφανές σημείο πινακίδα με την επωνυμία και την 
δραστηριότητα της επιχείρησης. 

• Σε περιπτώσεις όπου η δραστηριότητα ασκείται σε 
εξωτερικούς χώρους (πωλητές σε λαϊκή αγορά, ταξί) και 
ο ΝΕΕ έχει δηλώσει ως έδρα την κατοικία του ο έλεγχος 
διενεργείται στον τόπο όπου ασκείται η δραστηριότητα 
κατόπιν συνεννόησης με τον ΝΕΕ. 

• Στην περίπτωση που ο ΝΕΕ έχει ως επαγγελματική 
έδρα την οικία του λαμβάνεται υπόψη το 1/3 του συνό¬ 
λου των λειτουργικών δαπανών (ενοίκια, ΔΕΗ κλπ.) 

8.6. Δικαιολογητικά επιμέρους δόσεων: 

Γ ια την καταβολή του ποσού των επιμέρους δόσεων, 
ο ΝΕΕ υποχρεούται να υποβάλλει: 

α) αίτηση είσπραξης της επιχορήγησης 

β) επικυρωμένο φωτοαντίγραφο του Βιβλίου Εσόδων 
- Εξόδων της επιχείρησης, στο οποίο θα φαίνεται ότι το 
σύνολο εσόδων-εξόδων που παρουσιάζονται, καλύπτει 
το ένα τρίτο (1/3) περίπου του ποσού της δόσης (Η επι¬ 
κύρωση του φωτοαντίγραφου μπορεί να γίνει και στην 
Υπηρεσία με την προσκόμιση του πρωτότυπου). 

• Σημειώνεται ότι όσοι ΝΕΕ δεν υποχρεούνται να τη¬ 
ρούν στις επιχειρήσεις τους Βιβλία Εσόδων -Εξόδων 
θα πρέπει να προσκομίζουν στις Αρμόδιες Υπηρεσίες 
του ΟΑΕΔ παραστατικά εσόδων και εξόδων (τιμολόγια, 
αποδείξεις, κλπ). 

Σε περίπτωση κατά την οποία η επιχείρηση λειτουρ¬ 
γεί κανονικά και ο επαγγελματίας δεν έχει υποβάλλει 
αίτηση για την είσπραξη επιχορήγησης των επιμέρους 
δόσεων, το πρόγραμμα ελέγχεται μέχρι την ολοκλήρω¬ 
σή του και δεν διακόπτεται. 


9. ΑΞΙΩΣΕΙΣ Ν.Ε.Ε. 

1) Αίτηση για την είσπραξη της επιχορήγησης: 

Η αίτηση με τα απαραίτητα δικαιολογητικά για την 
είσπραξη της προκαταβολής και των επιμέρους δόσεων, 
δύνανται να υποβληθούν εντός πενταμήνου από τη συ¬ 
μπλήρωση κάθε εξαμήνου λειτουργίας της επιχείρησης. 
Σε περίπτωση που υποβληθούν μετά την παρέλευση 
του ανωτέρω οριζόμενου χρονικού ορίου οι αξιώσεις 
παραγράφονται. 

Σημειώνεται ότι στις περιπτώσεις όπου έχει γίνει επι¬ 
μήκυνση του προγράμματος ΝΕΕ σε εφαρμογή της παρ. 
11, θα πρέπει στις ανωτέρω οριζόμενες ημερομηνίες να 
συνυπολογίζεται ο χρόνος επιμήκυνσης. 

10. ΔΙΑΚΟΠΗ ΕΠΙΧΟΡΗΓΗΣΗΣ 

10.1. Κατά τους επιτόπιους ελέγχους για την διαπί¬ 
στωση της ομαλής λειτουργίας της επιχείρησης, των 
εργασιακών συνθηκών και την τήρηση των εργασιακών 
όρων, λόγω της ιδιαιτερότητας των ατόμων που αφορά 
η παρούσα υπουργική απόφαση, θα πρέπει κατά βάση 
το προσωπικό του Ο.Α.Ε.Δ. να παρέχει συμβουλευτική, 
ενδυνάμωση και εμψύχωση προς τους ΝΕΕ, με στόχο 
την αντιμετώπιση τυχόν προβλημάτων που προκύπτουν 
στη λειτουργία και βιωσιμότητα της επιχείρησής τους. 
Στη συνέχεια θα πρέπει να συντάσσονται σχετικές εκ¬ 
θέσεις από τον υπάλληλο του Ο.Α.Ε.Δ. που διεξάγει 
τον έλεγχο. 

10.2. Σε περίπτωση παράβασης όρου ή όρων ή προϋ¬ 
ποθέσεων του προγράμματος, μετά από οποιαδήποτε 
πληρωμή ποσού της επιχορήγησης στον ΝΕΕ και εφό¬ 
σον έχει εξαντληθεί κάθε προσπάθεια στο πλαίσιο του 
συμβουλευτικού χαρακτήρα, όπως περιγράφεται παρα¬ 
πάνω (παρ. 10.1.) και διαφαίνεται ιδιοτελής πρόθεση ή 
αδυναμία του ΝΕΕ να λειτουργήσει την επιχείρηση, θα 
εφαρμόζονται οι διατάξεις των παρ. 7 και 8, του άρθρου 
29, του ν. 1262/1982, όπως συμπληρώθηκε από τα άρθρα 
6 και 7, του ν. 1836/1989 και η επιχορήγηση θα διακόπτε¬ 
ται με επιστροφή του αναλογούντος ποσού. 

Ειδικότερα ο προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δι¬ 
ακοπή της επιχορήγησης που ο ΝΕΕ έχει λάβει από τον 
Ο.Α.Ε.Δ. και την επιστροφή: 

• τμήματος του καταβληθέντος ποσού, κατ'αναλογία 
του χρονικού διαστήματος που απομένει από την ημερο¬ 
μηνία εμφάνισης του λόγου διακοπής ή της μη τήρησης 
των όρων ή των προϋποθέσεων του προγράμματος μέχρι 
τη συμπλήρωση του συνολικού χρόνου δέσμευσης, 

• ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 

Ο Ν.Ε.Ε. έχει το δικαίωμα να υποβάλλει ένσταση κατά 
της απόφασης αυτής εντός τριάντα (30) ημερολογιακών 
ημερών από την κοινοποίηση σε αυτόν της απορριπτι¬ 
κής απόφασης. 

Η ένσταση αυτή θα διαβιβάζεται στη Διοίκηση-Υπη- 
ρεσία Ειδικών Κοινωνικών Ομάδων και θα επιλύεται 
με Απόφαση Ειδικής Επιτροπής, σύμφωνα με τα όσα 
ορίζονται στην Παράγραφο 2 «Επίλυση Διαφορών» του 
Κεφαλαίου Α' «Γενικές Διατάξεις» της παρούσης από¬ 
φασης. 

10.3. Σε περίπτωση απόφασης αναζήτησης ποσού επι¬ 
χορήγησης, θα πρέπει να γίνει η επιστροφή του σχετι- 

κού ποσού με εφάπαξ καταβολή του εντός δέκα πέντε 
(15) ημερών από την κοινοποίηση της απόφασης στην 
επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται, μετά από απόφαση του Δ.Σ. 
του ΟΑΕΔ, Πράξη Βεβαίωσης Οφειλής και αποστέλλεται 
στην αρμόδια ΔΟΥ για βεβαίωση και είσπραξή του. 

10.4. Σε περίπτωση διακοπής της λειτουργίας της 
επιχείρησης λόγω σοβαρής ασθένειας (η οποία καθι¬ 
στά τον ΝΕΕ ανίκανο να λειτουργήσει την επιχείρηση), 
φυλάκισης ή θανάτου του επαγγελματία, γίνεται χωρίς 
άλλες επιπτώσεις από την ημερομηνία που συντρέχει 
ο λόγος διακοπής. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

Σε περίπτωση σοβαρής ασθένειας ή άλλης σοβαρής 
αιτίας (π.χ. στράτευση, φυλάκιση, κύηση-τοκετός κλπ), 
η οποία καθιστά τον ΝΕΕ ανίκανο να λειτουργήσει την 
επιχείρηση, δύναται να γίνει επιμήκυνση του προγράμ¬ 
ματος για 6 μήνες εφόσον προσκομίσει δικαιολογητικά 
από Δημόσιο ή άλλο αρμόδιο φορέα, ανεξάρτητα από 
το αν ανασταλεί η λειτουργία της επιχείρησης ή εξα¬ 
κολουθεί να λειτουργεί από άλλο άτομο. 

12. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις για μια ομά¬ 
δα στόχου καλυφθούν, είναι δυνατόν να γίνεται χρήση των 
θέσεων άλλης ομάδας στόχου που δεν έχει μεγάλη απορ¬ 
ροφητικότητα, μετά από απόφαση του Δ.Σ. του ΟΑΕΔ. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣ ΔΙΕΥΘΕΤΗΣΗΣ 
ΤΟΥ ΧΩΡΟΥ ΕΡΓΑΣΙΑΣ ΓΙΑ ΑΜΕΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε πρόγραμμα επιχορήγησης για την ερ- 
γονομική διευθέτηση του χώρου εργασίας, πενήντα (50) 
Ατόμων με αναπηρίες. 

Στο πρόγραμμα αυτό μπορούν να υπαχθούν και οι ωφε¬ 
λούμενοι του προγράμματος της υπ’ αριθμ. 200295/2005 
υπουργικής απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ συμμετέχει σε ποσοστό 90% επί του συ¬ 
νολικού κόστους της απαιτούμενης δαπάνης για κάθε 
μία από τις εργονομικές διευθετήσεις που κρίνονται 
απαραίτητες και μέχρι του ποσού των 2.500 € για κάθε 
μία από αυτές. 

3. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για την υπαγωγή στο πρόγραμμα απαιτούνται: 

• Αίτηση του εργοδότη που προσέλαβε το ΑΜΕΑ ή 
του ΝΕΕ ΑΜΕΑ 

• Αντίγραφο της απόφασης υπαγωγής της επιχείρη¬ 
σης στο πρόγραμμα επιδότησης ΝΟΕ (και αντίγραφο 
πρόσληψης του ατόμου) ή του ΑΜΕΑ στο πρόγραμμα 
επιχορήγησης Ν.Ε.Ε. 

•Έκθεση της αρμόδιας υπηρεσίας του ΟΑΕΔ για την 
αναγκαιότητα υλοποίησης της εργονομικής διευθέτη¬ 
σης του χώρου εργασίας. 

• Φωτοτυπίες των παραστατικών δαπανών της εργο- 
νομικής διευθέτησης που πραγματοποιήθηκε. 

Τα ανωτέρω θα υποβάλλονται εντός του χρόνου ισχύ¬ 
ος της παρούσης. 

Βάσει των παραπάνω, ο Δ/ντής της Υπηρεσίας θα 
εκδίδει απόφαση υπαγωγής στο πρόγραμμα, η οποία 
θα κοινοποιείται στον εργοδότη ή στον ΝΕΕ και στην 
αρμόδια για την πληρωμή υπηρεσία του ΟΑΕΔ. 


4. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

4.1 Για την καταβολή του αναλογούντος ποσού του 
κόστους της εργονομικής διευθέτησης, ο εργοδότης ή 
ο ΝΕΕ ΑΜΕΑ θα υποβάλει αίτηση, μαζί με τα σχετικά 
τιμολόγια για τη δαπάνη της εργονομικής διευθέτησης, 
στην αρμόδια Υπηρεσία πληρωμής του ΟΑΕΔ. 

4.2. Η αρμόδια για την καταβολή της επιχορήγησης 
Υπηρεσία του Ο.Α.Ε.Δ. μετά τον έλεγχο των απαιτού- 
μενων δικαιολογητικών προβαίνει στην πληρωμή του 
ποσού που αντιστοιχεί στον ΟΑΕΔ (σε ποσοστό 90% 
επί του συνολικού ύψους της κάθε δαπάνης), χωρίς το 
ποσό αυτό να υπερβαίνει το ανώτερο οριζόμενο δηλαδή 
τα 2.500 €. 

Α) ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ: 

1. ΕΚΔΟΣΗ ΑΠΟΦΑΣΕΩΝ: 

Οι εγκριτικές αποφάσεις θα εκδίδονταί: 

α) Για το Νομό Αττικής (πλην ΚΠΑ Ελευσίνας, Μεγάρων, 
Μαρκόπουλου, Λαυρίου, Παλλήνης και Γλυφάδας): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφόσον πρόκειται για Ατομα με αναπηρίες 
- από τις κοινές δομές του ΟΑΕΔ, δηλαδή, τα κατά 
τόπους Κέντρα Προώθησης της Απασχόλησης (ΚΠΑ) ή 
Γρ. Εργασίας ή Τ.Υ. εφόσον πρόκειται για άτομα των 
υπόλοιπων ευπαθών κοινωνικών ομάδων, εκτός εκείνων 
που εμπίπτουν γεωγραφικά στην αρμοδιότητα του Γ ρα¬ 
φείου Εργασίας Ειδικών Κοινωνικών Ομάδων Αθηνών 
και τα οποία θα εξυπηρετούνται από αυτό. 

β) Για το Νομό Θεσσαλονίκης: 

- από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης για τα Άτομα με αναπηρίες και τα 
άτομα των υπολοίπων ομάδων στόχου που εμπίπτουν 
γεωγραφικά στην αρμοδιότητά του. 

- από τις Υπόλοιπες Υπηρεσίες του Ν. Θεσσαλονίκης 
τα άτομα των ομάδων στόχου (πλην των Α.Μ.Ε.Α) που 
εμπίπτουν γεωγραφικά στην αρμοδιότητά τους. 

γ) Για τους Νομούς Αχαίας (εξαιρουμένης της Τ.Υ. 
Αιγίου), Ηρακλείου Κρήτης, Μαγνησίας (εξαιρουμένης 
της Τ.Υ. Αλμυρού) και Λάρισας (εξαιρουμένης της Τ.Υ. 
Ελασσόνας) από τα αντίστοιχα Γ ραφεία Εργασίας Ειδι¬ 
κών Κοινωνικών Ομάδων για τα άτομα όλων των ομάδων 
στόχου. 

δ) Γ ια όλους τους υπόλοιπους νομούς της Επικράτει¬ 
ας οι αποφάσεις θα εκδίδονταί από τις κατά τόπους 
αρμόδιες Υπηρεσίες (ΚΠΑ ή Γ ραφεία Εργασίας ή Τ.Υ.) 
για τα άτομα όλων των ομάδων στόχου. 

Επισημαίνεται ότι στους Νομούς που λειτουργούν 
Γ ραφεία Εργασίας ΕΚΟ και η πληρωμή της επιχορή¬ 
γησης πραγματοποιείται από τα ΚΠΑ του ίδιου Νομού, 
όλες οι αποφάσεις (υπαγωγής, ανάκλησης υπαγωγής, 
διακοπής, αντικατάστασης εργαζόμενου, απορριπτικές, 
Βεβαιώσεις οφειλής κλπ.) θα εκδίδονταί από τα Γ ραφεία 
Εργασίας ΕΚΟ, πλην των αποφάσεων παραγραφής αξί¬ 
ωσης και αποφάσεων καταβολής επιχορήγησης που θα 
εκδίδονταί από τα ΚΠΑ των Νομών αυτών. 

2. ΕΠΙΛΥΣΗ ΔΙΑΦΟΡΩΝ 

Σε περίπτωση που οι Πρωτοβάθμιες Υπηρεσίες (ΚΠΑ, 
Γ ρ. Εργασίας ΕΚΟ, Γ ρ. Εργασίας, ΤΥ,), οι οποίες υλοποι¬ 
ούν το πρόγραμμα προβαίνουν σε οποιαδήποτε ακυ¬ 
ρωτική απόφαση (πχ. Απόφαση Διακοπής, Απόφαση 
Ανάκλησης Υπαγωγής, παραγραφή αξιώσεων κλπ.), ο 
ενδιαφερόμενος (Εργοδότης/Επιχείρηση ή Ν.Ε.Ε.), μπο¬ 
ρεί να κάνει ένσταση κατά της απόφασης αυτής, εντός 

τριάντα (30) ημερολογιακών ημερών από την κοινοποί¬ 
ηση σε αυτόν της απορριπτικής απόφασης. 

Η ένσταση αυτή θα διαβιβάζεται από την αρμόδια 
Υπηρεσία του Ο.Α.Ε.Δ. στη Διοίκηση-Υπηρεσία Ειδικών 
Κοινωνικών Ομάδων, η οποία στη συνέχεια θα εισηγεί- 
ται το θέμα στην αρμόδια Ειδική Επιτροπή Ενστάσεων 
του Ο.Α.Ε.Δ., η οποία θα εξετάζει την ένσταση και θα 
αποφαίνεται σχετικά. 

3. ΛΗΞΗ ΙΣΧΥΟΣ 

3.1. Η απόφαση αυτή έχει ως ημερομηνία έναρξης την 
δημοσίευσή της στο ΦΕΚ με καταληκτική ημερομηνία 
αίτησης υπαγωγής στο πρόγραμμα την 15.12.2007 και 
καταληκτική ημερομηνία έκδοσης απόφασης υπαγωγής 
την 31.12.2007, εκτός εάν ο αριθμός των προβλεπόμενων 
θέσεων καλυφθεί νωρίτερα ή προκηρυχθεί στο μεταξύ 
το αντίστοιχο πρόγραμμα. 

3.2. Σε περίπτωση πλήρωσης των προβλεπομένων θέ¬ 
σεων πριν από τις παραπάνω ημερομηνίες, το Δ.Σ. του 
ΟΑΕΔ μπορεί να καθορίσει άλλη ημερομηνία λήξης του 
προγράμματος, ή αντιθέτως σε περίπτωση μη πλήρω¬ 
σης των θέσεων μπορεί να καθορίσει μεταγενέστερη 
ημερομηνία λήξης του, χωρίς να απαιτείται τροποποί¬ 
ηση της παρούσας. 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ ΤΟΥ 
ΠΡΟΓΡΑΜΜΑΤΟΣ 

4.1. Προκειμένου να εξασφαλισθεί η αποτελεσματικό- 
τητα των προγραμμάτων απασχόλησης, λαμβάνονται 
τα αναγκαία μέτρα με σκοπό: 

- Την πιστή τήρηση των Εθνικών και Κοινοτικών δι¬ 
ατάξεων. 

- Την ορθή υλοποίηση των ενεργειών και τη διαπί¬ 
στωση του εάν αυτές είναι σύμφωνες με τις ισχύουσες 
διατάξεις. 

- Την πρόληψη ή την διαπίστωση τυχόν παραβάσεων 
και την επιβολή κυρώσεων. 

- Την ανάκτηση τυχόν καταβληθέντων κεφαλαίων 
μετά τη διαπίστωση σχετικής παράβασης. 

4.2. Οι ελεγχόμενες επιχειρήσεις υποχρεούνται να 
παρέχουν κάθε δυνατή βοήθεια και ενημέρωση προς 
τους ελεγκτές υπαλλήλους. 

4.3. Για την ομαλή πορεία του προγράμματος με σκο¬ 
πό την επίτευξη των στόχων του, ώστε να μην υπάρχουν 
αποκλίσεις, θα παρακολουθούνται και θα ελέγχονται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κλπ. 

4.4. Γ ια τις ανωτέρω ενέργειες θα συντάσσονται σχε¬ 
τικές εκθέσεις. 

4.5 Βάσει του Κανονισμού της ΕΕ 2204/2002 σχετικά 
με τις κρατικές ενισχύσεις για την απασχόληση, θα 
πρέπει να τηρούνται τα παρακάτω: 

• Η τήρηση για δέκα (10) χρόνια αναλυτικών στοιχείων 
φυσικού και οικονομικού αντικειμένου για το έργο, σε 
επίπεδο τελικού ωφελούμενου, με όλες τις απαραίτητες 
πληροφορίες, προκειμένου να εξακριβωθεί αν πληρού- 
νται οι προϋποθέσεις του Κανονισμού 

• Τη σύνταξη και υποβολή στην Ευρωπαϊκή Ένωση 
(μέσω του Υπουργείου Εθνικής Οικονομίας) ετήσιας 
έκθεσης για την εφαρμογή του Κανονισμού. 

5. ΔΙΑΔΙΚΑΣΙΑ ΕΛΕΓΧΩΝ 

5.1. Ο έλεγχος των προγραμμάτων επιδότησης ΝΘΕ 
και ΝΕΕ υλοποιείται σε τρεις βαθμίδες. 


• Πρωτοβάθμιος που διενεργείται από δύο (2) υπαλ¬ 
λήλους των Γ ραφείων ΕΚΟ ή ΚΠΑ ή Γ.Ε. ή Υ.Ν ή Τ.Υ του 
ΟΑΕΔ μετά από εντολή του Προϊσταμένου τους. 

• Δευτεροβάθμιος που διενεργείται από δύο (2) υπαλ¬ 
λήλους των Υπηρεσιών των οικείων Περ/κών Δ/νσεων 
του ΟΑΕΔ μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπάλληλο που ορίζει ο Διοι¬ 
κητής του ΟΑΕΔ με σχετική απόφασή του. 

Στους ελέγχους και των τριών βαθμιδών θα πρέπει να 
συντάσσονται εκθέσεις όπου θα καταγράφεται η πορεία 
του προγράμματος και η τήρηση των όρων του. 

5.2. Σκοπός του ελέγχου είναι η εξακρίβωση της ορθής 
ή μη υλοποίησης των προγραμμάτων. 

6. ΚΑΛΥΨΗ ΔΑΠΑΝΗΣ 

6.1. Από τις διατάξεις της παρούσας απόφασης υπο¬ 
λογίζεται ότι για τα Προγράμματα Ν.Ο.Ε., Ν.Ε.Ε. και 
Εργονομικής Διευθέτησης για Α.Μ.Ε.Α., θα προκληθεί 
δαπάνη ύψους σαράντα τεσσάρων εκατομυρίων εννια- 
κοσίων εβδομήντα χιλιάδων ευρώ (44.970.000), η οποία 
θα βαρύνει τον κωδικό 0639.00 του προϋπολογισμού 
και αναλύεται ανά πρόγραμμα ως εξής: 


ΕΤΟΣ 

ΝΘΕ 

ΝΕΕ 

ΕΡΓΟΝΟΜΙΚΗ 

ΔΙΕΥΘΕΤΗΣΗ 

2007 

5.000.000 € 

3.000.000 € 

20.000 € 

2008 

12.000.000 € 

3.000.000 € 

75.000 € 

2009 

12.000.000 € 

1.500.000 € 

25.000 € 

2010 

7.000.000 € 

450.000 € 

- 

2011 

900.000 € 

- 

- 

ΣΥΝΟΛ036.900.000 € 

7.950.000 € 

120.000 € 


6.2. Από τις διατάξεις της παρούσας απόφασης υπο¬ 
λογίζεται ότι για τα Προγράμματα Ν.Θ.Ε. και Ν.Ε.Ε. για 
Απεξαρτημένα Ατομα θα προκληθεί δαπάνη, ύψους επτά 
εκατομμυρίων είκοσι χιλιάδων ευρώ (7.020.000 ), η οποία 
θα βαρύνει τον κωδικό 0639.00 του προϋπολογισμού και 
αναλύεται ανά πρόγραμμα ως εξής: 


ΕΤΟΣ 

ΝΘΕ 

ΝΕΕ 

2007 

1.000.000 € 

500.000 € 

2008 

1.500.000 € 

600.000 € 

2009 

1.500.000 € 

600.000 € 

2010 

1.000.000 € 

70.000 € 

2011 

250.000 € 

- 

ΣΥΝΟΛΟ 

5.250.000 € 

1.770.000 € 


6.3. Από τις διατάξεις της παρούσας απόφασης υπο¬ 
λογίζεται ότι για τα Προγράμματα Ν.Θ.Ε. και Ν.Ε.Ε. για 
Αποφυλακισμένα/Νεαρά Παραβατικά Ατομα θα προ¬ 
κληθεί δαπάνη ύψους έξι εκατομμυρίων δέκα χιλιάδων 
ευρώ (6.010.000), η οποία θα βαρύνει τον κωδικό 0639.00 
του προϋπολογισμού και αναλύεται ανά πρόγραμμα 
ως εξής: 

ΕΤΟΣ_ΝΘΕ_ΝΕΕ 


2007 

2008 

2009 

2010 
2011 

ΣΥΝΟΛΟ 


800.000 € 
1 . 000.000 € 
1 . 000.000 € 
400.000 € 
160.000 € 
3.360.000 € 


700.000 € 
950.000 € 
950.000 € 
50.000 € 

2.650.000 € 

6.4. Προϋπολογισμός όλων των προγραμμάτων: 


ΕΤΗ 

ΚΟΣΤΟΣ 


ΝΘΕ. ΝΕΕ. 

ΕΡΓΟΝΟΜΙΚΗΣ ΔΙΕΥΘΕΤΗΣΗΣ 

2007 

11.370.000 € 

2008 

19.125.000 € 

2009 

17.225.000 € 

2010 

8.970.000 € 

2011 

1.310.000 € 

ΣΥΝΟΛΟ 

58.000.000 € 


Για τις ανωτέρω δαπάνες έχουν εγγράφει πιστώσεις 
στον υπό κατάρτιση προϋπολογισμό του ΟΑΕΔ, έτους 
2007, ως εξής: 

• 26.000.000 € με τα στοιχεία του κωδικού 0639.00. 
για την απασχόληση ατόμων με αναπηρίες. 

• 2.600.000 € με τα στοιχεία του κωδικού 0639.00. για 
την απασχόληση απεξαρτημένων ατόμων. 

• 1.600.000 € με τα στοιχεία του κωδικού 0639.00 για 


την απασχόληση αποφυλακισμένων και νεαρών παρα- 
βατικών ατόμων. 

Οι δαπάνες που αφορούν τα προγράμματα των ΑΜΕΑ 
θα βαρύνουν τον προϋπολογισμό του Ο.Α.Ε.Δ., ο οποίος 
επιχορηγείται από τον τακτικό κρατικό προϋπολογισμό 
για την αιτία αυτή. 

Οι δαπάνες που αφορούν τα προγράμματα για τα 
απεξαρτημένα άτομα και τα αποφυλακισμένα -νεαρά 
παραβατικά άτομα θα βαρύνουν τον προϋπολογισμό 
του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2007 


ΟΙ ΥΦΥΠΟΥΡΓΟΙ 


ΟΙΚΟΝΟΜΙΑΣ ΚΑΙ 


ΑΠΑΣΧΟΛΗΣΗΣ ΚΑΙ 


ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 


ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΡΑΣ. ΓΙΑΚΟΥΜΑΤΟΣ 

